ברהמתריום

ברהמתריום (שם מדעי: Bramatherium) הוא סוג יונק נכחד ממשפחת הג'ירפיים, אשר חי בסוף המיוקן עד הפליוקן. המאובנים שלו התגלו בטורקיה ובהודו, והוא נחשב לקרובו של השיוותריום. לסוג זה השתייכו 7 מינים שהוגדרו לראשונה ב-1845 בידי החוקר הסקוטי יו פלקונר . הוא נקרא על שם האל ההודי ברהמה (מילולית: "הבהמה של ברהמה").

הברהמתריום היה מכפיל פרסה בגודל בינוני-גדול באורך 3.4 מטר, גובה של 2.3 מטר ומשקל של 450 קילוגרם בממוצע. הוא היה בעל מראה דמוי-אוקפי עם צוואר קצר, אך בדומה לשיוותריום היה בעל מבנה קרניים פשוטות יחסית (בדומה לקרני ג'ירף מודרני) על ראשו שדמו לקרני איילים. הוא הכיל ענף מרכזי שדמה לאות Y בצורתו. ממבנה זה הסתעפו עוד שתי שלוחות מכל צד.

יונק זה היה נמוך מהג'ירף המודרני, אך בעל מבנה לסתות דומה. ככל הנראה הוא ניזון בדומה לאוקפי בעיקר מעלי עצים מפוזרים בערבות המיוקון והפליוקן בעדרים.

קישורים חיצוניים

בעלי חיים שתוארו ב-1845
טקסונים שתוארו בידי יו פלקונר
ג'ירפיים פרהיסטוריים
יונקים שחיו בנאוגן באסיה
מכפילי פרסה שחיו בנאוגן
מגה-פאונה של הנאוגן באירואסיה
מאובני טקסונים שתוארו ב-1845
טקסונים שהתפתחו במיוקן